Tjøtta prestegjeld

Tjøtta prestegjeld var et prestegjeld tilhørende Sør-Helgeland prosti. Det omfattet sogn i Alstahaug kommune i Nordland fylke, og hovedkirken var Tjøtta kirke.

Tjøttas hovedsogn er nå en del av Alstahaug kirkelige fellesråd, og underlagt Nord-Helgeland prosti i Sør-Hålogaland bispedømme i Den norske kirke.

Historikk 

Þjótta sókn (norrønt) har sin opprinnelse fra kristningen av landet. Tjøtta antas å være lagt under Alstahaug i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 var Tjøttens kircke annekskirke til Alstahaug prestegjeld. Vevelstad kirke ble innviet av biskop Schønheyder 16. september 1796 som annekskirke for den søndre delen av Tjøtta fjerding. Ved kgl.res. av 3. oktober 1859 ble Alstahaug prestegjeld delt i tre, og Tjøtta med Vevelstad ble eget prestegjeld, gjeldende fra 1. mai 1862. På samme tid ble Nord-Sandvær overført til Herøy og Blomsøy til Alstahaug sogn. Til bruk for befolkningen på øyer i Tjøtta, Alstahaug og Herøy prestegjeld ble det ved kgl.res. av 21. august 1889 bygget et kapell på øya Skålvær i Tjøtta, og ved kgl.res. av 10. mars 1906 fikk Skålvær kapell eget kirketilsyn. Skogsholmen med flere øyer ble ved kgl.res. av 10. januar 1964 overført fra Tjøtta til Vega prestegjeld.

Prestegjeldet ble nedlagt og menighetene lagt til Brønnøy prestegjeld, gjeldende fra 1. januar 1998.

Referanser

Alstahaugs historie
Prestegjeld i Nordland
Prestegjeld i Sør-Hålogaland bispedømme